text: Så er det galt igen: Uheld på motorvejen
  24 november 2016 kl. 07.46
  Torsdag morgen og formiddag har uheld skabt kilometerlange køer på motorvejen ved Kolding og Horsens.
  Politiet oplever, at folk kører ud og ind mellem skadede biler efter flere uheld på motorvejen ved Kolding ved otte-tiden.
  - Vi har ikke helt overblik over det endnu, siger vagtchef Jacob Lauridsen, Sydøstjyllands Politi, til TV SYD kl. 8.30. Vores patrulje er knap kommet frem endnu.
  Lidt over kl. otte var der kilometerlang kø fra Bramdrupdam mod udfletningen mod Vejle og Fyn. Men midt i køen var der sket endnu et uheld, hvor en bil holdt på tværs - og køen herfra strakte sig næsten til Kolding Syd.
  Tidligere på morgenen var der også et uheld ved Ejer Bavnehøj, som skabte lang kø.
  Onsdag aften var motorvejen ved Kolding også spærret, mens der blev ryddet op efter et uheld, hvor der kun skete materiel skade.
  Så er der ryddet op efter uheldet ved Kolding. Vi forventer fortsat forlænget rejsetid de næste 20-30 min. Kør forsigtigt #dktrafikinfo https://t.co/cRraE5AMjy
  
  